Diari Oficial de la Generalitat Valenciana


Sumari del DOGV 4521, del 13-06-2003 (2003/6898)

ACORD de 14 d'abril de 2003, de la Comissió Territorial d'Urbanisme d'Alacant, relatiu a la correcció d'errades del Pla General Municipal de Beniarrés.
-------------------------------------------------------------------------------------------------------------------------------------------------------

### Dades del document

Número de DOGV
:   4521

Data del DOGV
:   13-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6898


Data del document
:   14-04-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Correcció d'errades

 Descriptors 

:   * Beniarrés
    * pla d'urbanisme

ACORD de 14 d'abril de 2003, de la Comissió Territorial d'Urbanisme d'Alacant, relatiu a la correcció d'errades del Pla General Municipal de Beniarrés. [2003/X6898]
  
Vist l'expedient de referència i d'acord amb els antecedents i consideracions següents,
  
Antecedents de fet
  
Primer. El vigent Pla General Municipal de Beniarrés, adaptat a la Llei 6/1994, Reguladora de l'Activitat Urbanística (en avant LRAU), està aprovat per la Comissió Territorial d'Urbanisme en sessió de 23 de juliol de 2001.
  
Detectades errades materials en l'instrument de planejament esmentat, l'Ajuntament, en la sessió plenària extraordinària de 4 d'abril de 2003, va acordar rectificar les errades esmentades i va remetre la documentació vigent i rectificada a l'efecte de l'aprovació definitiva.
  
Segon. La documentació remesa està composta per fitxa de planejament i gestió del pla general municipal rectificada.
  
Tercer. L'objecte del projecte és la rectificació d'errades materials detectades en el Pla General Municipal de Beniarrés, concretament en la fitxa de planejament del sector de sòl urbanitzable industrial. En principi es va detectar que les superfícies de zona verda que consten en els plànols no es corresponen amb les de la fitxa de planejament, sinó que s'assemblen més al que en la fitxa s'assigna al viari, i viceversa. Posteriorment, en els plànols aportats per a la sol·licitud de cèdula d'urbanització del programa que ha de desenvolupar el sector, les superfícies tampoc no coincidixen. Per a això es plantegen les correccions següents:
  
- Superfície total on diu 20.258 m2 ha de dir 20.375 m2
  
- Edificabilitat industrial on diu 18.673 m2 ha de dir 18.760 m2
  
- Sòl lucratiu on diu 13.338 m2 ha de dir 12.041 m2
  
- Viari on diu 2.541 m2 ha de dir 5.695 m2
  
- Espais lliures/zones verdes on diu 4.379 m2 ha de dir 2.639 m2
  
Consideracions tecnicojurídiques
  
Primera. El procediment seguit per l'Ajuntament està d'acord amb el que preveu l'article 105.2 de la Llei 4/1999 de 14 de gener, de modificació de la Llei 30/1992, de Règim Jurídic de les Administracions Públiques i del Procediment Administratiu Comú, sobre els errors materials, de fet o aritmètics existents en els actes.
  
Segona. La documentació pot considerar-se completa, als efectes d'avaluar els errors detectats.
  
Tercera. Les determinacions contingudes en el present expedient poden considerar-se correctes, des del punt de vista de les exigències de política urbanística i territorial de la Generalitat Valenciana, com arreplega l'article 40 de la LRAU, i no hi ha obstacles per a l'aprovació definitiva, ja que poden considerar-se errors materials els indicats d'acord a més amb l'article 98 de la normativa urbanística del Pla General Municipal de Beniarrés, on s'estipula que, en cas de contradicció, prevaldran els plànols d'ordenació sobre la pròpia normativa, part de la qual està integrada per les fitxes.
  
Quarta. La Comissió Territorial d'Urbanisme d'Alacant, a proposta del director general d'Urbanisme i Ordenació Territorial, és l'òrgan competent per a l'aprovació definitiva de modificacions puntuals de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 6.d, 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la seua redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme acorda:
  
1r) Aprovar definitivament la correcció d'errors del Pla General del municipi de Beniarrés.
  
2n) Publicar íntegrament el present acord d'aprovació en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que el document no té normes urbanístiques.
  
Contra el present acord, que no esgota la via administrativa, es podrà interposar recurs d'alçada davant el conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 14 d'abril de 2003.- La secretària de la Comissió Territorial d'Urbanisme: Rosario Berjón Ayuso.